Diari Oficial de la Generalitat Valenciana


Sumari del DOGV 3399, del 23-12-1998 (1998/10344)

RESOLUCIÓ de 19 de novembre de 1998, de la Direcció General de Funció Pública, per la qual s'executa la sentència núm. 830/98, del Tribunal Superior de Justícia de la Comunitat Valenciana, dictada en el recurs contenciós administratiu núm. 1.621/95.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3399

Data del DOGV
:   23-12-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/10307


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 19 de novembre de 1998, de la Direcció General de Funció Pública, per la qual s'executa la sentència núm. 830/98, del Tribunal Superior de Justícia de la Comunitat Valenciana, dictada en el recurs contenciós administratiu núm. 1.621/95. [1998/X10968]
  
Vista la sentència núm. 830/98, de 3 de juliol, dictada per la Secció Segona, de la Sala Contenciosa Administrativa del Tribunal Superior de Justícia de la Comunitat Valenciana, que estima en part el recurs contenciós administratiu núm. 1.621/95, interposat pel senyor Enric Forner Valls contra la Resolució de 16 de febrer de 1995, de la Direcció General de Funció Pública, de la convocatòria 35/94, de 24 de juliol de 1994, per la qual s'anunciava un concurs de mèrits per a la provisió d'una vacant en la Conselleria d'Educació i Ciència, n'ha estat part com a coadjuvant la senyora Almudena Guerra de la Vega, representada per la procuradora Mª Luisa Izquierdo Tortosa i defesa pel lletrat senyor Vicente García-Arguimbau Pérez de Heredia, la part dispositiva de la qual és així:
  
?Decidim:
  
1) S'estima en part el recurs contenciós administratiu interposat pel senyor Enric Forner Valls contra la Resolució de 16 de febrer de 1995, de la Direcció General de Funció Pública, de la convocatòria 35/94, de 25 de juliol de 1994, per la qual s'anunciava un concurs de mèrits per a la provisió d'una vacant en la Conselleria d'Educació i Ciència, resolució que s'anul·la en tant que avalua i designa per a cobrir la vacant la senyora Almudena Guerra de la Vega;
  
2) Es declara l'exclusió de la concursant senyora Almudena Guerra de la Vega del concurs de mèrits convocat per Resolució de la Direcció General de Funció Pública, de 25 de juliol de 1994, convocatòria 35/94.
  
3) Es desestima el recurs en tota la resta, i
  
4) No s'efectua expressa imposició de costes?.
  
En virtut del que disposa l'article 118 de la Constitució Espanyola, que estableix l'obligatorietat de complir les sentències i altres resolucions fermes dictades pels jutges i tribunals, així com del que estableix l'article 17.2 de la Llei Orgànica del Poder Judicial i altres preceptes concordants de la vigent Llei Reguladora de la Jurisdicció Contenciosa Administrativa, i fent ús de les competències que legalment tinc conferides, resolc:
  
Primer
  
Anul·lar i deixar sense efectes la Resolució de 16 de febrer de 1995, de la Direcció General de Funció Pública, en tant que avalua i designa per a cobrir el lloc de treball núm. 1.148, la senyora Almudena Guerra de la Vega.
  
Segon
  
L'exclusió de la concursant senyora Almudena Guerra de la Vega, NRP 71274203 E0, del concurs de mèrits convocat per Resolució de la Direcció General de Funció Pública, de 25 de juliol de 1994, convocatòria 35/94, lloc de treball núm. 1.148, secretària territorial de la Conselleria d'Educació i Ciència, a Castelló de la Plana.
  
Tercer
  
Disposar el cessament de la senyora Almudena Guerra de la Vega del lloc de treball núm. 1.148, amb efectes d'1 de juny de 1995.
  
Quart
  
Adscriure amb caràcter definitiu la senyora Almudena Guerra de la Vega a un lloc de treball, del seu nivell, de la Conselleria d'Educació i Ciència, a la localitat de Castelló de la Plana. Els tràmits de cessament i presa de possessió seran realitzats per la Conselleria d'Educació i Ciència, amb efectes del dia 1 del mes següent al de la publicació de la present resolució.